Paġna It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: Permezz tal-ittra tal-11 ta' Frar 2016 riprodotta fil-lingwa awtentika fil-paġni li jsegwu dan is-sommarju, il-Kummissjoni nnotifikat lir-Renju ta' Spanja bid-deċiżjoni tagħha li tibda l-proċedura stipulata fl-Artikolu 108(2) tat-Trattat dwar il-Funzjonament tal-Unjoni Ewropea dwar il-miżuri msemmija hawn fuq. Il-partijiet interessati jistgħu jibagħtu l-kummenti tagħhom dwar il-miżura li dwarha l-Kummisjoni se tibda l-proċedura, fi żmien xahar minn meta jiġi ppubblikat dan is-sommarju u l-ittra li ssegwi, lil: Dawn il-kummenti jitwasslu lir-Renju ta' Spanja. Il-parti interessata li tippreżenta l-kummenti tista' titlob bil-miktub biex l-identità tagħha tibqa' kunfidenzjali, filwaqt li tagħti r-raġunijiet għat-talba. Fid-9 ta' Diċembru 2013 u fl-10 ta' April 2014, il-Kummissjoni rċeviet żewġ ilmenti kontra l-Istat Spanjol fir-rigward tal-għotja allegata ta' għajnuna illegali inkompatibbli lil Sociedad Estatal Correos y Telégrafos (Correos). Correos hija l-akbar operatur postali fi Spanja u hija kompletament proprjetà tal-Istat. Correos ingħatat il-provvediment tal-obbligu ta' servizz universali (OSU) mil-Liġi Postali tal-1998 u rċeviet fondi pubbliċi għall-għoti ta' dan is-servizz, mill-1998 sal-2010. Il-Liġi Postali tal-2010 reġgħet tat lil Correos il-provvediment dwar l-OSU għal perjodu ta' ħmistax-il sena li jibda fl-1 ta' Jannar 2011. Iż-żewġ ilmenti qajmu l-miżuri potenzjali segwenti dwar Correos: (i) kumpens żejjed allegatament mogħti lil Correos għat-twassil ta' OSU mill-1998; (ii) eżenzjonijiet mit-taxxa allegatament mogħtija lil Correos u (iii) kontribuzzjoni tal-pensjoni u tas-sigurtà soċjali allegatament mhux imħallsa għall-impjegati taċ-ċivil impjegati minn Correos. Ebda waħda minn dawn il-miżuri ma kienu ġew notifikati mill-awtoritajiet Spanjoli lill-Kummissjoni. Il-Kummissjoni vvalutat il-miżuri li ġejjin mogħtija favur Correos: Tliet żidiet kapitali ngħataw fl-2004, fl-2005 u fl-2006, għal ammont totali ta' madwar EUR 48 miljun. Kumpens għad-distribuzzjoni tal-pubblikazzjonijiet elettorali: Correos tirċievi kumpens għall-immaniġġjar ta' materjal postali tal-elezzjoni mibgħut mill-kandidati politiċi. Correos hija fdata bid-distribuzzjoni tal-pubblikazzjonijiet elettorali maħruġa mill-partiti politiċi għal prezz simboliku għal kull oġġett mibgħut. Is-sistema tas-sigurtà soċjali għall-impjegati taċ-ċivil impjegati minn Correos: Correos ma tikkontribwix għas-sistema normali tas-sigurtà soċjali għall-impjegati taċ-ċivil tagħha. Correos ma tħallas ebda kontribuzzjoni ta' min iħaddem iżda żżomm biss il-kontribut tal-impjegat tal-impjegati ċivili tagħha u f'isimhom tħallas għal reċiproċità għall-impjegati taċ-ċivil (MUFACE). Madankollu, Correos tħallas hi stess direttament l-ispejjeż assoċjati ma' ċerti benefiċċji soċjali għall-impjegati taċ-ċivil tagħha. Il-Kummissjoni għandha dubji rigward il-kompatibbiltà tal-miżuri li ġejjin mogħtija favur Correos: Il-Kummissjoni sabet f'dan l-istadju li l-kumpensi tal-OSU mogħtija lil Correos taħt il-Liġi Postali tal-1998 bejn l-2004 u 2010 jikkostitwixxu għajnuna mill-Istat skont it-tifsira tal-Artikolu 107(1) tat-TFUE. Barra minn hekk, il-Kummissjoni għandha dubji serji dwar jekk dan il-kumpens jissodisfawx il-kriterji ta' kompatibbiltà previsti fil-Qafas tal-SGEI tal-2012 li japplikaw għal għajnuna illegali mogħtija qabel id-dħul fis-seħħ tiegħu. B'mod partikolari, dan il-kumpens jidher li jaqbeż dak li huwa meħtieġ biex tkun koperta l-ispiża netta (jiġifieri l-ispejjeż nieqes id-dħul rilevanti kif ukoll profitt raġonevoli) għall-eżekuzzjoni tal-OSU. F'dan l-istadju, il-Kummissjoni għandha dubji serji dwar jekk it-tliet injezzjonijiet ta' kapital mogħtija fl-2004, l-2005 u l-2006 kinux konformi mal-prinċipju ta' investitur f'ekonomija tas-suq (MEIP), kif allegat mill-awtoritajiet Spanjoli, u li għalhekk ma jkunx jikkostitwixxi għajnuna mill-Istat skont it-tifsira tal-Artikolu 107(1) tat-TFUE. Jekk l-injezzjonijiet tal-kapital jikkostitwixxu għajnuna mill-Istat, il-Kummissjoni għandha wkoll dubji serji kemm jistgħu jiġu applikati r-raġunijiet għall-kompatibbiltà tal-Artikolu 107(2), 107(3) u 106(2) tat-TFUE. Il-Kummissjoni sabet f'dan l-istadju li l-eżenzjonijiet mit-taxxa mogħtija lil Correos mit-Taxxa fuq l-Attivitajiet Ekonomiċi (IAE) u t-Taxxa fuq il-Propjetà (IBI) jikkostitwixxu għajnuna mill-Istat skont it-tifsira tal-Artikolu 107(1) tat-TFUE. Iż-żewġ eżenzjonijiet fiskali jikkostitwixxu vantaġġ selettiv li ma jistax jiġi ġġustifikat skont in-natura u l-loġika tas-sistemi ta' taxxa rispettivi. Aktar minn hekk, il-Kummissjoni għandha wkoll dubji serji kemm jistgħu jiġu applikati r-raġunijiet għall-kompatibbiltà tal-Artikolu 107(2), 107(3) u 106(2) tat-TFUE. Il-Kummissjoni sabet f'dan l-istadju li l-kumpens mogħti lil Correos għad-distribuzzjoni ta' materjal elettorali mibgħut mill-partiti politiċi jikkostitwixxi għajnuna mill-Istat skont it-tifsira tal-Artikolu 107(1) tat-TFUE, b'mod partikolari minħabba li Correos titqies li tikkostitwixxi impriża għall-finijiet tal-Artikolu 107(1) tat-TFUE, fir-rigward tat-twassil ta' dak is-servizz kuntrarjament għall-pożizzjoni tal-awtoritajiet Spanjoli. Il-Kummissjoni tistieden lill-awtoritajiet Spanjoli biex jindikaw fuq liema bażi huma jqisu l-miżuri ta' hawn fuq kompatibbli mas-suq intern. Il-Kummissjoni sabet li l-iskema speċifika għall-impjegati taċ-ċivil impjegati minn Correos fir-rigward tal-benefiċċji soċjali ma tagħtix vantaġġ selettiv lil Correos. Għalhekk is-sistema ma tinvolvix għajnuna mill-Istat fis-sens tal-Artikolu 107(1) tat-TFUE. Il-Kummissjoni sabet li l-iskema ta' pensjoni għall-impjegati taċ-ċivil impjegati minn Correos tagħti vantaġġ selettiv lil Correos iżda kienet teżisti qabel id-dħul fis-seħħ tat-Trattat tal-KE fi Spanja u, għalhekk, tikkostitwixxi għajnuna eżistenti skont it-tifsira tal-Artikolu 1 b) tar-Regolament tal-Kunsill (UE) 2015/1589. Skont l-Artikolu 16 tar-Regolament tal-Kunsill (UE) 2015/1589, kull għajnuna illegali tista' tkun soġġetta għal irkupru mingħand il-benefiċjarju.
Extracted from C_129_2016.html